Schwyz

Schwyz (italieraz, Svitto), Suitzako erdialdeko hiria, izen bereko kantonamenduaren hiriburua. Luzernako aintziraren ertzean dago, Grosser Mythen mendiaren ondoan. Alemanez mintzo dira biztanle gehienak, eta katolikoak dira, oro har.

 Historia 

1240. urtean Schwyzko biztanleek arau bereziez gobernatzeko baimena jaso zuten Frederiko II.aren eskutik. Suitzako Konfederazioa onartu zuten aurreneko hiru kantonamenduetako bat izan zen, Urikoarekin eta Unterwaldenekoarekin batera. Habsburgotarren aurkako gerran parte hartu zuen, eta 1436-1450 urteetan Zurichi zegozkion lursail handiak bereganatu zituen.

 Ekonomia 
Industria kimikoa eta turismoa dira ekonomia-jarduera nagusiak.

 Ondasun nabarmenak 
Aipagarriak dira XVII. mendeko San Martin eliza barrokoa eta mende bereko udaletxea.

 Kanpo estekak 
 Udalaren webgune ofiziala 

 Erreferentziak 

Kategoria:Schwyzeko udalerriak